یہ چھ دُنیا یہ چھ لولک دُنیا ییٚتہ شمہن دمہٕ دمہٕ ریٚہہ تیزان ییٚلہ آسکھ آسُن یِنہ ترٛاوکھ یتھ سوٚدرس منزکھٮ۪لہ ؤتھرا ہیوٗ دِزِ غۅطہ ونۍ تل ونۍ پٮ۪ٹھ ونۍمنز یِنہٕ گرٛاین کھوژکھ بوٚٹھ ژھانڈکھ یِنہٕ آسُن ترٛاوکھ دم ہارکھ کھٮ۪لہ ؤتھرکۍ پٲٹھٮ۪ن رچھ دامن تیُتھ سرٛیٚہہ رٔٹۍزیٚنہ یُتھ تن وٮ۪سری چھی لال جوٲہر یتھ سوٚدرس وۅتھ دامن بر وۅتھ گندنا کر یتِھ کٔنۍکان٘ہہ شُر برِ پۅتجہ ہلم عالم یہ تماشن ہند عالم پوٗنپرۍ چھ گلن منزگتھ ماران ییٚمہ شایہ وۅتھان ہتھ شایہ بیٚہان کم رنگ رٹان کم رنگ ہران یس حسنچ کل کرِ دل روشن تس کیُت چھ حیاتکہ پیٚالک مس عالم یہ تماشن ہند عالم یِنہٕ وہمہ پھری گۅپھ بل پرٛاوکھ یِنہٕ حسن تماشک مٔشراوکھ پوٚز یُتھنہ تماشن منزراوکھ یس درد جگر دِیہ گاش أچھن سہ چھ طمہن ہندۍٹھپۍ پھٹراوان سہ چھ قطرن ہند ہاوس ترٛاوان سہ چھ سوٚدرن ہنز کل گٔنۍراوان سہ چھن نفرٔژ ہنزن ژھاین منز پرٛزلاوان ژٲنگۍ بےٚ حد لولکۍ حد سرحد چِھنہ تس فکر کھسان تٔمۍسنز پوٗزا سرۍیچ پوٗزا نوٗرس چھ وتن زوٗ وۅتھراوان عشقٕے چھ رگن ہند خون تٔمس عشقس چھےٚ تسنزٕے ستھ آسان آسُن تہ نہ آسُن ییٚمۍ أکۍ سوٚر سہ چھ بیٖمکہ خوفکہ دلہٕ نیران سہ چھ صبحکہ خۅش ہوہکۍ پٲٹھٮ۪ن ژےٚ تہ رتھہِ کھاراں مےٚ تہ وتہٕ شیران مسول وۅتھرٲوۍنس پان وتن یا سۅیہ تلۍٹۅپہ دی نس پانس نہ چھ یتھ مازان نہ چھ ہتھ روشان دٕنہِ دامن جٲری تھاوِ سفر سُہ چھ رندا ییٚمہ سٕندِ غٲرتہٕ کنۍ ژےٚ تہ کارِ تھزر مےٚ تہ شانہٕ وۅگنۍ